Document ID: /roh_data/filtered/fineweb-2-filterrobots_roh.jsonl.gz/39954

Svizra - Sri Lanka: Er dus Svizzers moran tar las attatgas
Tar las attatgas en la Sri Lanka èn era morts dus burgais svizzers. Quai conferma il Departament federal d'affars exteriurs EDA. Ina da las duas unfrendas svizras possedeva ina segunda naziunalitad. In terz commember da famiglia che possedeva duas naziunalitads estras è medemamain mort.
L' EDA saja en contact cun la famiglia e sustegnia ella en il rom da la protecziun consulara, scriva il departament. L'ambassada svizra a Colombo sustegnia vitiers ina famiglia svizra-srilankaisa ch'abitescha en Svizra e che ha pers ils geniturs pervi da las attatgas.